cyanic-selkie/wikianc huggingface dataset:
அந்த ஒரு நிமிடம்
அந்த ஒரு நிமிடம் என்பது 1985 ஆவது ஆண்டில் வெளியான ஓர் இந்தியத் தமிழ்த் திரைப்படமாகும். மேஜர் சுந்தரராஜன் எழுதி இயக்கிய இத்திரைப்படத்தில் கமல்ஹாசன், ஊர்வசி ஆகியோர் முக்கிய வேடங்களிலும், ஜெயமாலினி, தேங்காய் சீனிவாசன், பண்டரி பாய் ஆகியோர் இதர துணை வேடங்களிலும் நடித்திருந்தனர். இத்திரைப்படம் சராசரியான வரவேற்பைப் பெற்றது.
இத்திரைப்படம் தெலுங்கு மொழியில் டொங்கலா வேட்டகாடு மற்றும் மகான் என்ற பெயரில் இந்தி மொழியில் எனும் பெயரில் மொழிமாற்றம் செய்யப்பட்டது.
பாடல்கள்
இப்படத்திற்கு இளையராஜா இசையமைத்தார்.
வெளி இணைப்புகள்
பகுப்பு:1985 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கமல்ஹாசன் நடித்துள்ள திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:மேஜர் சுந்தரராஜன் நடித்த திரைப்படங்கள் பகுப்பு:தேங்காய் சீனிவாசன் நடித்த திரைப்படங்கள் பகுப்பு:பண்டரிபாய் நடித்த தமிழ்த் திரைப்படங்கள்
இலங்கையில் தொடர்வண்டிப் போக்குவரத்து
இலங்கையில் தொடர்வண்டிப் போக்குவரத்து, இலங்கையைப் பிரித்தானியர் ஆண்ட காலத்தில், தொடங்கப்பட்டது. 1850களில் இது பற்றிய எண்ணம் உருவானபோதும், 1864 ஆம் ஆண்டு டிசம்பர் 27 இலேயே, கொழும்புக்கும், அம்பேபுசைக்கும் இடையில் அமைக்கப்பட்ட 54 கிலோமீட்டர் நீளமான பாதையில் முதலாவது சேவை ஆரம்பிக்கப்பட்டது. அதன் பின்னர் கண்டிக்கு 1867 இலும், காலிக்கு 1894 இலும், நீர்கொழும்புக்கு 1909 இலும் சேவைகள் ஆரம்பித்தன.
தொடர்வண்டிப் போக்குவரத்து வலையமைப்பு
இலங்கையின் தொடர்வண்டிப் பாதைகள் அனைத்தும் 5அடி 6அங்குலத்தில் அமைந்தவை. தலைநகரான கொழும்பில் இருந்து பல்வேறு நகரங்களை நோக்கி விரிந்து செல்கின்றன. இவ் வலையமைப்பானது ஒன்பது பாதைகளைக் கொண்டுள்ளது. இவை, வடக்கில் காங்கேசன்துறை, தலைமன்னார் ஆகிய இடங்களிலும், கிழக்கில், திருகோணமலை, மட்டக்களப்பு ஆகிய இடங்களிலும், மலையகப் பகுதியில், மாத்தளை, பதுளை ஆகிய இடங்களிலும், தெற்கில் மாத்தறையிலும் மேற்கில் அவிசாவளை, புத்தளத்திலும் முடிவடைகின்றன.
இவற்றில் வடக்கு, கிழக்கு மற்றும் மலைநாட்டுப் பகுதிகளை நோக்கிச் செல்லும் பாதை பொல்காவலை வரை வடகிழக்கு நோக்கிச் செல்கின்றது. பொல்காவலை ஒரு சந்தி ஆகும். இங்கிருந்து ஒருபாதை கிழக்கு நோக்கி மத்திய மலை நாட்டுக்கும், இன்னொன்று வடக்கு நோக்கியும் செல்கிறது. மலைநாடு நோக்கிச் செல்லும் பாதை கண்டிக்கு அருகில் உள்ள பேராதனைச்சந்தியில் இரண்டாகப் பிரிந்து ஒன்று மாத்தளைக்கும் மற்றது பதுளைக்கும் செல்கின்றன.
பொல்காவலையில் இருந்து வடக்கே செல்லும் பாதை மாகோ சந்தியிலிருந்து இரண்டு பாதைகளாகப் பிரிந்து ஒன்று கிழக்கு மாகாணத்துக்கும் அடுத்தது வடமாகாணம் நோக்கியும் செல்கின்றன. கிழக்கு நோக்கிச் செல்லும் பாதை, கல்லோயாச்சந்தியில் பிரிந்து, வடக்கு நோக்கித் திருகோணமலைக்கும், தெற்கு நோக்கி மட்டக்களப்புக்கும் செல்கின்றன. வட மாகாணம் நோக்கிய பாதையிலே தான் மதவாச்சி என்னும் இடத்திலுள்ள சந்தியில் ஒரு பாதை மேற்குப் பகுதியை நோக்கித் தலைமன்னார்பாலம் (தலைமன்னார் பியர்) வரை செல்கிறது. மதவாச்சியிலிருந்து வடக்கே செல்லும் பாதை வவுனியா, கிளிநொச்சி, யாழ்ப்பாணம் ஊடாகக் காங்கேசன்துறையை அடைகின்றது. இந்த வடக்கு நோக்கிய பாதை உள்நாட்டுப் போரின் விளைவாக வவுனியாவுக்கு அப்பால் அகற்றப்பட்டுவிட்டது.தலைமன்னாருக்கான பாதையும் உள்நாட்டுப் போரின் விளைவாக மதவாச்சிக்கு மேற்காக அகற்றப்பட்டுள்ளது.
ஆங்கிலேயரால் திட்டமிடப்பட்ட பிற பாதைகள்
மாத்தறையிலிருந்து தங்காலை,அம்பாந்தோட்டை ஊடக திச்சமஹாராமை, பண்டாரவளையிலிருந்து பசறை, தெஹிவளையிலிருந்து ஹொரனை வரைக்குமான பாதைகள் திட்டமிடப்பட்டாலும் கட்டுமான வேலைகள் நிதிப் பற்றாக்குறையால் கைவிடப்பட்டன.
உசாத்துணை
பகுப்பு:இலங்கை தொடருந்து போக்குவரத்து
திருடு போகாத மனசு
திருடு போகாத மனசு (Thirudu Pogatha Manasu) 13 சூன் 2014ல் வெளியான தமிழ் திரைப்படமாகும். இத்திரைப்படத்தின் நாயகன் செந்தில் கணேஷ் ஆவார். இத்திரைப்படத்தின் கதை, வசனம், இசை மற்றும் பாடல்கள் '''செல்ல. தங்கையா''' எழுதியும், இயக்கியும் உள்ளார். இப்படத்தின் ஏழு பாடல்களும் கதாநாயகன் செந்தில் கணேஷ் பாடியுள்ளார். படத்தின் நடிகைகள் சாய் மற்றும் இராசலெட்சுமி ஆவார். இத்திரைப்படம் நாட்டுப்புற கலை மற்றும் இசையை மையமாகக் கொண்டு வெளியானது.
மேற்கோள்கள்
பகுப்பு:2014 தமிழ்த் திரைப்படங்கள்
மத்தியமிகம்
மத்தியமிகம் மகாயானம் பௌத்தத்திலிருந்து பிரிந்த ஒன்பது பிரிவுகளில் மாத்தியமிகம் மற்றும் யோகசாரம் சிறப்பாக கருதப்படுகிறது. மத்தியமிக பௌத்தப் பிரிவை நாகார்ஜுனர் தோற்றுவித்தார்.
கொள்கை
உலகம் ஒரு மாயத் தோற்றம். அது உள் பொருளோ எனில் இல்லை. இல்பொருளோ எனில் இல்லை. உண்மை இன்மை இரண்டிற்கும் இடைப்பட்ட ஒருவித ஓரக்கொள்கை உடையவர்கள். எனவே இவர்களை மாயாவாதிகள்   என  மாணிக்கவாசகர் அழைத்தார்.
உசாத்துணை
இந்தியத் தத்தவக் களஞ்சியம், தொகுதி - 1,  மெய்யப்பன் பதிப்பகம், சிதம்பரம் 608001
பகுப்பு:பௌத்த பிரிவுகள்
ஜான் ஃபாக்ஸ் (துடுப்பாட்டக்காரர், பிறப்பு 1904)
ஜான் பாக்ஸ்  (John Fox , பிறப்பு: செப்டம்பர் 7, 1904, இறப்பு: நவம்பர் 15 1961), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 140 முதல்தர துடுப்பாட்டப் போட்டிகளில் கலந்து கொண்டுள்ளார். 1922-1933 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜான் பாக்ஸ் (துடுப்பாட்டக்காரர், பிறப்பு 1904) விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 9 2011.
காதலா! காதலா!
'காதலா! காதலா!' (Kaathala Kaathala) என்பது 1998 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். சிங்கீதம் சீனிவாசராவ் இயக்கிய இத்திரைப்படத்தில் கமல்ஹாசன், பிரபுதேவா, சௌந்தர்யா, ரம்பா, எம். எஸ். விஸ்வநாதன் ஆகியோர் முன்னணி கதாபாத்திரங்களில் நடித்திருந்தனர். பி. எல். தேனப்பன் தயாரித்த இத்திரைப்படம் கார்த்திக் ராஜா இசையமைப்பில் 1998 ஏப்ரல் 10 அன்று வெளியானது. கமல்ஹாசன் நடிப்பில் வெளியான சிறந்த நகைச்சுவை திரைப்படங்களில் இதுவும் ஒன்றாகும்.
தயாரிப்பு
கமல்ஹாசன் கதாநாயகனாக நடித்த அவ்வை சண்முகி திரைப்படத்தைத் தொடர்ந்து இத்திரைப்படத்தையும் இயக்குநர் கே. எஸ். ரவிக்குமார் இயக்குவதாக இருந்தது. ஆனாலும் 1997இல் நடந்த பெப்சி தொழிலாளர்கள் வேலைநிறுத்தத்தினால் அவரால் இப்படத்தை இயக்க முடியாமல் போனது. ஆகவே இப்படத்தை சிங்கீதம் சீனிவாசராவ் இயக்கியிருந்தார். நடிகைகள் மீனா, சிம்ரன் ஆகியோர் வேறு படங்களில் நடித்து கொண்டு இருந்ததால் அவர்களால் இப்படத்தில் நடிக்க இயலவில்லை. ஆகவே இப்படத்தில் ரம்பா முக்கிய கதாபாத்திரத்தில் நடித்தார்.
தயாரிப்பாளர் பி. எல். தேனப்பன் பத்திரிக்கை ஒன்றில் அளித்த பேட்டியில், "நடிகர் பிரபு எனக்கொரு கால்ஷீட் குடுத்திருந்தார். அது தள்ளிப்போச்சு. இதைப் பத்தி கமல் சார்கிட்ட பேசினேன். ஆனால், அவரே அதில் நடிக்க 'காதலா காதலா'னு வந்துச்சு", என்று கூறியுள்ளார்.
பாடல்
இப்படத்திற்கு கார்த்திக் ராஜா இசை அமைத்துள்ளார்.
வெளியிணைப்புகள்
பகுப்பு:1998 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கமல்ஹாசன் நடித்துள்ள திரைப்படங்கள் பகுப்பு:நாகேஷ் நடித்த திரைப்படங்கள் பகுப்பு:ஸ்ரீவித்யா நடித்த திரைப்படங்கள் பகுப்பு:பிரபுதேவா நடித்த திரைப்படங்கள் பகுப்பு:வடிவேலு நடித்த திரைப்படங்கள் பகுப்பு:டெல்லி கணேஷ் நடித்த திரைப்படங்கள் பகுப்பு:கோவை சரளா நடித்த திரைப்படங்கள் பகுப்பு:ரம்பா நடித்த திரைப்படங்கள்
நாகாலாந்து முதலமைச்சர்களின் பட்டியல்
நாகாலாந்து முதலமைச்சர், இந்திய மாநிலமான நாகாலாந்தின், அரசுத் தலைவர் ஆவார். இவர் ஐந்து ஆண்டு காலம் பதவியில் இருப்பார்.
1963 ஆம் ஆண்டு முதல் ஏழு கட்சிகளிலிருந்து, பத்து பேர் நாகாலாந்தின் முதலமைச்சராக பதவி வகித்துள்ளனர். இதில் நாகா தேசியவாத அமைப்பின் சார்பாக முதன்முதலாக பி. சிலு ஆவோ என்பவர் முதலமைச்சராகப் பதவி வகித்தார். தற்போது தேசியவாத ஜனநாயக முற்போக்கு கட்சியைச் சேர்ந்த நைபியு ரியோ என்பவர் 08 மார்ச், 2018 முதல் முதலமைச்சராக பதவியில் உள்ளார்.
வெளியிணைப்புகள்
பகுப்பு:நாகாலாந்து அரசு பகுப்பு:நாகாலாந்து முதலமைச்சர்கள் பகுப்பு:இந்தியாவின் மாநில முதலமைச்சர்கள் பட்டியல்கள்
ஆந்திரே பெசெத்
ஆந்திரே பெசெத் (André Bessette, 9 ஆகத்து 1845 – 6 சனவரி 1937), என்பவர் திருச்சிலுவை சபையின் அருட்சகோதரராவார். பிரெஞ்சு-கனேடிய கத்தோலிக்கரிடையே இவர் மிகவும் புகழ் பெற்றவர். புனித யோசேப்புவின் மீது இவருக்கிருந்த பக்தியும், அவரின் பரிந்துரையால் பல புதுமைகளை இவர் செய்தார் என நம்பப்படுகின்றது.
இவரை வணக்கத்திற்குரியவர் என 1978இலும் அருளாளர் என 1982இலும் திருத்தந்தை இரண்டாம் யோவான் பவுல் எறிவித்தார். 17 அக்டோபர் 2010இல் திருத்தந்தை பதினாறாம் பெனடிக்ட் இவருக்கு புனிதர் பட்டமளித்தார்.
பிறப்பு
கனடா நாட்டில் மன்ரேல் அருகில் உள்ள குவேபெக் என்னுமிடத்தில் 1845, ஆகஸ்ட் ஒன்பது அன்று பிறந்தவர் ஆல்பிரட் பெசத்தி. 12 பிள்ளைகளுள் எட்டாவதாகப் பிறந்த இவர் தமது 12-வது வயதில் பெற்றோரை இழந்து அனாதையானார். தத்துப்பிள்ளையாகச் சென்ற இவர் அமெரிக்க ஐக்கிய நாடுகளில் வாழ்ந்த போது சிறுவயதில் கடுமையான வேலைகளைச் செய்து வயிறு வளர்த்தார். தீராத வயிற்று வலியால் துடித்த ஆல்பிரட் எந்த ஒரு வேலையிலும் நிலைத்து நிற்க முடியாமல் பல்வேறு வேலைகளில் தம்மை ஈடுபடுத்திக் கொண்டார். தமது 25வது வயதில் கனடாவிற்கு திரும்பி வந்தார்.
திருச்சிலுவை சபையில் ஏற்ப்பு
குருமடத்தில் சேர ஆவல் கொண்ட ஆல்பிரட் அருள்பணியாளர் ஒருவர் கொடுத்த சிபாரிசு கடிதத்துடன் திருச்சிலுவை சகோதரர்களின் சபைக் கதவைத் தட்டினார். அக்கடிதத்தில் ‘நான் ஒரு புனிதரை அனுப்புகிறேன்’ என்று எழுதப்பட்டிருந்தது. அருள் சகோதரர்களால் இதை நம்ப முடியவில்லை. பயிற்சிகள் ஆரம்பமாயின. அன்றிலிருந்து ஆல்பிரட், தம் பெயரை அந்த்ரே என்று மாற்றிக் கொண்டார்.
திருச்சிலுவை சகோதரர்களின் முக்கியப் பணி ஆசிரியப்பணி. ஆனால் அந்த்ரே கொஞ்சம்கூட வாசிக்கவோ, எழுதவோ தெரியாதவராக இருந்தார். எனவே பயிற்சியளித்த தந்தையர்கள் ஐயம் கொண்டனர். அந்த்ரே பேராயரை நாடினார். புனித வளனார் மீது மிகுந்த பக்தியும், பற்றும் கொண்டிருந்த அந்த்ரே பேராயரின் விருப்பபடி முதல் வார்த்தைப்பாடு கொடுத்தார்.
புனித வளனார் மீது பக்தி
புனித வளனார் மீது மிகுந்த பக்தியுடன் திகழ்ந்ததுடன் புனிதரின் சுரூபம் அருகில் இருக்கும் விளக்கில் உள்ள எண்ணெயைப் பக்தர்களுக்குக் கொடுத்துச் சுகம் பெறச் செய்தார். மாணவர்களின் சிறந்த வழிகாட்டியாக இருந்தார்.
இக்கல்லூரிக்கு அருகில் ஒரு மலை இருந்தது. அதன் உயரத்தில் புனித வளனாருக்கு ஓர் ஆலயம் எழுப்ப ஆசைகொண்டார். இவர் தம்மிடம் இருந்த மிகச் சொற்ப பணத்தை ஒரு பெட்டியில் போட்டு மலையில் புனித வளனாருக்கு அருகில் வைத்து அதில் “அதில் புனித வளனாருக்கான நன்கொடை” என்று எழுதி வைத்தார். ஆண்டுகள் கடந்தன. மிகக் குறைவான தொகையே சேர்ந்திருந்தது. அதை வைத்து, 15 ஓ 18 அடி என்ற அளவில் சிறிய மரத்தால் ஆன கோவில் கட்டினார். மூன்று ஆண்டுகள் கழித்து முதலில் மேற்கூரை அமைத்தார். பிறகு சுற்றுச்சுவர் அதைத் தொடர்ந்து திருப்பயணிகள் தங்கி செபித்துச் செல்ல விடுதிகள் கட்டினார்.
புதுமை மனிதர்
பக்தர்களின் எண்ணிக்கையும், அவர்கள் எழுதும் கடிதமும் அதிகரித்தது. ஒரு மாதத்திற்கு 80,000 கடிதங்கள் கூட வந்தது. இவரை நோக்கி வந்த பலர் மன நலமும், உடல் நலமும் பெற்றுச் சென்றார்கள். புனித வளனார் மீதான பக்தி, ஏழை மற்றும் பாதிக்கப்பட்ட மக்கள் மீதான உள்ளார்ந்த ஈடுபாடு என்பதே இவருடைய ஆன்மீகமாக இருந்தது. யாராவது இவரின் இச்சிறப்பைப் பற்றிப் புகழ்ந்தால், “நான் அறியாமையில் உள்ளவன். என்னைவிட யாராவது அதிக அறியாமையில் இருப்பாரென்றால் கடவுள் இந்நேரம் எனது இடத்தில் அவரை வைத்திருப்பார்” என்பார். புதுமைகளைக் குறித்து சிலாகித்தால், “வளனாரே சுகம் தருகிறார். நான் அவரின் சிறிய நாய்க்குட்டி அவ்வளவுதான்” என்று தன்னையே தாழ்த்திக் கொள்வார்.
தமது 90-ஆவது வயதில் முற்றிலும் நிறைவடையாத, திருத்தல கோவிலின் மேல் வளனாரின் திருவுருவை நிறுவ ஆசை தெரிவித்தார். மலைமீது ஏறமுடியாத நிலையில் புதிதாக நிறுவப்பட்ட சுரூபத்தைக் காண உடன் பணியாளர்கள் அந்த்ரேவை சுமந்து சென்றார்கள். கடைசிவரை முழுமையடைந்த ஆலயத்தைக் காணாமலேயே அந்த்ரே 1937, ஜனவரி ஆறாம் தேதி மரணம் அடைந்தார்.
அருளாளர் பட்டம்
திருத்தந்தை இரண்டாம் யோவான் பவுல் 1982, மே 23 அன்று அருளாளராக அறிவித்தார்.
புனிதர் பட்டம்
17 அக்டோபர் 2010இல் திருத்தந்தை பதினாறாம் பெனடிக்ட் இவருக்கு புனிதர் பட்டமளித்தார்.
புற இணைப்புகள்
பகுப்பு:1845 பிறப்புகள் பகுப்பு:1937 இறப்புகள் பகுப்பு:கனடிய நபர்கள் பகுப்பு:கிறித்தவப் புனிதர்கள்
சிறீலங்கா சுதந்திர மக்கள் கூட்டமைப்பு
சிறீலங்கா சுதந்திர மக்கள் கூட்டமைப்பு (Sri Lanka People's Freedom Alliance, SLPFA; ශ්‍රී ලංකා නිදහස් පොදුජන සන්ධානය) என்பது is இலங்கை பொதுசன முன்னணி, இலங்கை சுதந்திரக் கட்சி மற்றும் பதினைந்து சிறிய கட்சிகள் இணைந்து 2019 ஆம் ஆண்டில் ஏற்படுத்திய ஒரு இடதுசாரி அரசியல் கூட்டணியாகும்.
வரலாறு
• # இலங்கை தொழிலாளர் காங்கிரஸ்
• # இலங்கை கம்யூனிஸ்ட் கட்சி
• # சனநாயக இடது முன்னணி
• # தேச விமுக்தி ஜனதா கட்சி
• # ஈழ மக்கள் ஜனநாயகக் கட்சி
• # லங்கா சமசமாஜக் கட்சி
• # மகாஜன எக்சத் பெரமுன
• # முற்போக்குத் தமிழர் கட்சி
• # தேசிய காங்கிரசு
• # பிவிதுரு எல உறுமய
• # இலங்கை சுதந்திரக் கட்சி
• # இலங்கை மக்கள் கட்சி
• # இலங்கை பொதுசன முன்னணி
• # தமிழ் மக்கள் விடுதலைப் புலிகள்
• # ஐக்கிய மக்கள் கட்சி
• # விஜய தாரணி தேசிய சபை
இக்கூட்டமைப்பு 2019 அரசுத் தலைவர் தேர்தலில் போட்டியிட்டு வெற்றி பெற்ற இலங்கை பொதுசன முன்னணி வேட்பாலர் கோட்டாபய ராஜபக்சவை ஆதரித்தது. 2020 நாடாளுமன்றத் தேர்தலில் இக்கூட்டணி ஐக்கிய மக்கள் சுதந்திரக் கூட்டணியின் நாற்காலி சின்னத்தில் போட்டியிடவிருந்தது. ஆனாலும், 2020 பெப்ரவரியில், தனது மொட்டு சின்னத்தில் இது போட்டியிடவுள்ளது.
மேற்கோள்கள்
பகுப்பு:இலங்கை அரசியல் கட்சிகள்
எட் சீரன்
எட் ஷீரன் என்பவர் ஆங்கில பாடகர் மற்றும் இசையமைப்பாளர் அவார். இவர் இங்கிலாந்தில் மேற்கு யோர்க்சையரில் உள்ள எட்டன் பிரிட்ஜ் என்னும் இடத்தில பெப்ரவரி 17, 1991 அன்று பிறந்தார். இவருடைய பெற்றோர் ஜான் ஷீரன் மற்றும் இமோகா லாக் ஆவர். இவருடைய முதல் ஆல்பமான '+' மிகுந்த வரவேற்பை பெற்றது. இதன்மூலம் இவர் பல பிரித்தானிய இசை விருதுகளை வாங்கியுள்ளார்.
பகுப்பு:1991 பிறப்புகள் பகுப்பு:இங்கிலாந்து நபர்கள் பகுப்பு:ஆங்கில இசை பகுப்பு:வாழும் நபர்கள் பகுப்பு:கிராமி விருது வென்றவர்கள்
பாகன் (ஆதித்தர்கள்)
மேற்கோள்கள்
பகுப்பு:இந்துக் கடவுள்கள் பகுப்பு:பன்னிரு ஆதித்தர்கள்
ஜான் ஃபாக்ஸ் (துடுப்பாட்டக்காரர், பிறப்பு 1929)
வெளி இணைப்பு
ஜான் பாக்ஸ் (துடுப்பாட்டக்காரர், பிறப்பு 1929) விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 9 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1929 பிறப்புகள் பகுப்பு:டர்ஹாம் துடுப்பாட்டக்காரர்கள் பகுப்பு:டெவான் துடுப்பாட்டக்காரர்கள் பகுப்பு:வார்விக்சையர் துடுப்பாட்டக்காரர்கள் பகுப்பு:2016 இறப்புகள் பகுப்பு:ஆங்கிலேயக் குச்சக் காப்பாளர்கள்
ஆந்திரசீன்
ஆந்திரசீன் (Anthracene) பல வளையங்களைக் கொண்ட திண்ம அரோமாட்டிக் ஐதரோகார்பன் (PAH) ஆகும். இச்சேர்மத்தை அந்திரசீன் என்ற பெயராலும் அழைக்கலாம். இதன் மூலக்கூறு வாய்ப்பாடு C14H10. இதில் மூன்று பென்சீன் வளையங்கள் இணைந்துள்ளன. நிலக்கரி தாரின் ஒரு கூறு ஆகும். ஆந்திரசீன், சிவப்பு அலிசரின் சாயம் மற்றும் பிற சாயங்கள் தயாரிப்பில் பயன்படுத்தப்படுகிறது. நிறமற்றது. ஆனால், புற ஊதாக் கதிர்வீச்சிற்கு உட்படுத்தப்படும்போது நீல (400-500 nm peak) நிறத்தில் ஒளிர்கிறது.
வெளிஇணைப்புகள்
பகுப்பு:ஆந்திரசீன்கள்
சாள்ஸ் பியர்ஸ்
சாள்ஸ் பியர்ஸ் (Charles Pearse, பிறப்பு: அக்டோபர் 10 1884, இறப்பு: மே 7 1953), தென்னாப்பிரிக்க அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், 24 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1910 - 1911 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1884 பிறப்புகள் பகுப்பு:1953 இறப்புகள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
நாய் அடல்மீன்
நாய் அடல்மீன் அல்லது எருமை நாக்கு (Psettodes erumei) என்பது செங்கடலில் இருந்து வடக்கு ஆத்திரேலியா வரை இந்திய மற்றும் பசிபிக் பெருங்கடல்களிங் காணப்படும் ஒரு வகை தட்டைமீன் ஆகும்.
இதன் குடும்பத்தின் மற்ற உறுப்பினர்களைப் போலவே, இது மிகவும் பழமையான தட்டைமீன்களில் ஒன்றாகக் கருதப்படுகிறது. இது சற்று தட்டையான உடல் கொண்டது. இந்த மீனானது பிறக்கும்போது இயல்பான மீன்களைப் போன்று இருபக்கமும் கண்கள் கொண்டிருக்கும். ஆனால் சிலநாட்கள் கழித்து இதன் ஒரு கண் இடம்பெயர்ந்து மேல் நோக்கி பயணமாகி மறுபக்க கண்ணின் மேலான முதுகு தூவி முனையருகே சென்றுவிடும். ஈள்வட்டமான இந்த மீனுக்கு இரு கண்களும் ஒரே பக்கமாக இருப்பது இதன் தனிச்சிறப்பாகும்.
இது தன் முதுகுத் துடுப்புகளுக்கு முன்னால் தண்டுவடம் போன்ற கதிர்களைக் கொண்டிருப்பதன் மூலம் இது தன் உறவு மீன்களானன பிசெட்டோட்ஸ் பெல்ச்சேரி போன்றவற்றிலிருந்து வேறுபடுகிறது. இதன் மேல்பகுதி பழுப்பு சாம்பல் நிறத்திலும், அடிப்பகுதி வெள்ளையாகவும் இருக்கும். இது தன் உடலின் மேற்பகுதியில் பல கோடுகளைக் கொண்டுள்ளது. இது அதன் உடல் நிறத்தை விட சற்று மங்கியதாகவோ அல்லது வெளிர் வெள்ளை வரையோ இருக்கும். இதன் பெரிய வாயில் பலமான ஈரடுக்கு பற்கள் இருக்கும். இரவாடியான இந்த மீன் பகல் முழுவதும் மணல் அல்லது சேற்றில் மறைந்திருக்கும். இரவில் வெளிவந்து மீன்களை வேட்டையாடும். இவை வழுவழப்பான மீன்களாகும். கைகளால் பிடித்தால் வழுக்கக்கூடியவை.
தன அமராவதி
தன அமராவதி 1947 ஆம் ஆண்டு வெளிவந்த இந்திய தமிழ்த் திரைப்படமாகும். பி. எஸ். ராமையாவின் இயக்கத்தில் வெளிவந்த இத்திரைப்படத்தில் எஸ். எம். குமரேசன், பி. எஸ். சரோஜா, வி. என். சுந்தரம் மற்றும் பலரும் நடித்திருந்தனர்.
ஜே. பி. சந்திரபாபு நடித்த முதல் திரைப்படம் இதுவாகும். இத்திரைப்படத்தில் அவர் பாடி நடித்திருந்தார்.
உசாத்துணை
பகுப்பு:1947 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சந்திரபாபு நடித்த திரைப்படங்கள்
பெரியதிருக்கோணம் உத்தாண்டி அய்யனார் கோயில்
பெரியதிருக்கோணம் உத்தாண்டி அய்யனார் கோயில் தமிழ்நாட்டில் அரியலூர் மாவட்டம், பெரியதிருக்கோணம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் விநாயகர் உபசன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கீழஓகை கைலாசநாதசுவாமி கோயில்
கீழஓகை கைலாசநாதசுவாமி கோயில் தமிழ்நாட்டில் திருவாரூர் மாவட்டம், கீழஓகை என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பதினேழாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கைலாசநாதசுவாமி, பிரகன்நாயகி சன்னதிகளும், பிள்ளையார் முருகன் சண்டிகேஸ்வரர் நவக்கிரகம் உபசன்னதியும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:திருவாரூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
உலுப்பி
உலுப்பி அல்லது உலூப்பி, இந்து தொன்மவியல் பெரும்காப்பியமான மகாபாரதத்தில் அருச்சுனனின் பல மனைவிகளில் ஒருத்தியாவாள். நாக குலத்தில் பிறந்த உலுப்பி, இடுப்பிற்கு மேல் மனித உடலும்; இடுப்பிற்கு கீழ் பாம்பு உடலும் கொண்ட நாககன்னி ஆவாள். இவள் தந்தை நாகர்களின் மன்னருடன் கங்கை ஆற்றில் வாழ்ந்து வந்தார். உலுப்பி போர்க்கலையில் தேர்ந்தவர் அருச்சுனன் 12 ஆண்டு தீர்த்த யாத்திரையின் போது, கங்கை ஆற்றில் குளிக்கும் போது, நாக கன்னிகை உலுப்பி, அருச்சுனன் மீது மோகம் கொண்டு மயங்குகிறாள். அருச்சுனனுக்கு மயக்கமருந்து கொடுத்து தனது பாதாள உலகிற்கு கொணரச் செய்கிறாள். அங்கு இணங்காத அருச்சுனனை வற்புறுத்தி திருமணம் செய்து கொள்கிறாள். . அவர்களுக்குஅரவான் என்ற மகன் பிறக்கிறான். பின்னர் கணவனின் பிரிவால் வாடும் சித்திராங்கதாவுடன் அருச்சுனனை சேர்த்து வைக்கிறாள்.
அருச்சுனன் சித்திராங்கதையின் மகன் பாப்புருவாகனனின் வளர்ச்சியில் பெரும்பங்காற்றுகிறாள். போர் களத்தில் அருச்சுனன் பாப்புருவாகனனால் கொல்லப்படும்போது அவனை உயிர்ப்பிக்கிறாள். பீஷ்மர் குருச்சேத்திரப் போரில் அருச்சுனனால் கொல்லப்பட்டதால் அவரது சோதரர்களான வசுக்கள் இட்ட சாபத்திலிருந்து அருச்சுனனை காப்பாற்றுகிறாள்.
மேற்கோள்கள்
பகுப்பு:இந்திய தொன்மவியல் பகுப்பு:இந்துக்களின் பாம்பு வழிபாடுகள் பகுப்பு:மகாபாரதக் கதை மாந்தர்கள்
வி. மதுசூதனன் நாயர்
வி.மதுசூதனன் நாயர் (ஆங்கிலம்: V. Madhusoodanan Nair) ஒரு இந்திய கவிஞரும் மலையாள இலக்கிய விமர்சகருமான இவர், கவிதைகளை பாராயணம் செய்வதன் மூலம் பிரபலப்படுத்திய பங்களிப்புகளைப் பெற்றவர். மலையாள இலக்கியத்தில் அதிக எண்ணிக்கையிலான பதிப்புகள் கொண்ட கவிதைகள், இவரது சொந்த கவிதைகள் மற்றும் பிற முக்கிய கவிஞர்களின் கவிதைகள் இடம்பெற்ற இசை தொகுப்புகளுக்காக இவர் மிகவும் பிரபலமானவர். கேரள சாகித்ய அகாதமி 1993 ஆம் ஆண்டில் கவிதைக்கான இவர்களின் வருடாந்திர விருதை இவருக்கு வழங்கி கௌரவித்தது. சாகித்ய அகாடமி விருது, ஆசான் சுமாரக கவிதா புரஸ்காரம், பத்மபிரப இலக்கிய விருது, குஞ்சு பிள்ளை விருது, ஆர். ஜி. மங்களம் விருது, சௌபர்னிகாதீரம் பிரத்திபா புரஸ்காரம் உள்ளிட்ட பல கௌரவங்களையும் இவர் பெற்றுள்ளார்.
சுயசரிதை
இடது|thumb| பல்கலைக்கழகக் கல்லூரி, திருவனந்தபுரம் வி. மதுசூதனன் நாயர் பிப்ரவரி 25, 1949 அன்று தென்னிந்திய மாநிலமான கேரளாவின் தலைநகரான திருவனந்தபுரத்தில் நெய்யாற்றிங்கரைக்கு அருகில் உள்ள சிறிய நதிக்கரை கிராமமான அருவியோடு என்ற இடத்தில் வேலாயுதன் பிள்ளை, கௌரிகுட்டி அம்மா ஆகியோருக்கு பிறந்தார். தோற்றம் பாட்டு என்ற பாட்டுவகையை படிப்பவராக இருந்த இவரது தந்தையிடமிருந்து பல சடங்கு பாடல்களின் பாரம்பரியத்தை இவர் ஆரம்பத்தில் பின்பற்றினார். இவரது ஆரம்பகால பள்ளிப்படிப்பு நெய்யாற்றிங்கரையிலும், கோட்டூர்கோணத்தில் உள்ள உள்ளூர் பள்ளிகளில் இருந்தது. அதன் பிறகு வேலுத் தம்பி நினைவு நாயர் சேவை சங்கத்தின் கல்லூரியில் பட்டப்படிப்பை முடித்தார். அதைத் தொடர்ந்து மகாத்மா காந்தி கல்லூரியில் இளங்கலைப் பட்டம் பெற்று, திருவனந்தபுரம் பல்கலைக்கழகக் கல்லூரியில் முதுகலைப் பட்டமும் பெற்றார். இவர் ஒரு பத்திரிகையாளராக தனது வாழ்க்கையைத் தொடங்கினார். குங்குமம் வார இதழ், வீக்சனம் தினசரி இதழ் ஆகியவற்றில் பணியாற்றினார். மேலும் கேரள பாஷா நிறுவனத்தில் துணை ஆசிரியராக பணியாற்றுவதற்கு முன்பு திருவனந்தபுரம் அகில இந்திய வானொலியின் நிலையத்தில் திட்ட அறிவிப்பாளராகவும் பணியாற்றினார். பின்னர், திருவனந்தபுரம் புனித சேவியர் கல்லூரியில் ஆசிரியராக சேர்ந்து கல்வியாளர்களுக்கு மாறினார். சேர்ந்து கல்வியாளராக மாறினார் மலையாளத் துறை பேராசிரியராகவும், துறைத் தலைவராகவும் பணியிலிருந்து ஓய்வு பெறும்வரை அங்கிருந்து பணியாற்றினார்.
மதுசூதனன் நாயர் எஸ். மாலதி தேவி என்பவரை மணந்தார். தம்பதியருக்கு இரேஷ்மி, இரம்யா என்ற இரண்டு மகள்களும், விஷ்ணு என்ற மகனும் உள்ளனர். இந்த குடும்பம் திருவனந்தபுரத்தின் தேவஸ்வம் போர்டு சந்திப்பில் வசிக்கிறது.
ஆளுமை
மதுசூதனன் நாயர் பள்ளியில் இருந்தபோதே கவிதைகள் எழுதத் தொடங்கினார். இவருடைய முதல் கவிதைகள் 1980களில் வெளியிடப்பட்டன. இவரது முதல் கவிதைத் தொகுப்பு, நாறாணத்து பிராந்தன் 1992 இல் வெளியிடப்பட்டது. இந்த புத்தகம் மலையாள இலக்கியத்தில் இதுவரை இல்லாத அளவுக்கு மிகவும் பிரபலமான கவிதைத் தொகுப்பாகும். 40க்கும் மேற்பட்ட பதிப்புகள் வெளியிடப்பட்டுள்ளன. இது மிகவும் அச்சிடப்பட்ட இரண்டாவது புத்தகமான சங்கம்புழா கிருஷ்ணப் பிள்ளையின் இரமணனை விஞ்சியது. இது 2016 ஆம் ஆண்டு நிலவரப்படி 18 பதிப்புகளைக் கொண்டிருந்தது. இவர் மலையாளம் தவிர தமிழ், சமஸ்கிருதம், இந்தி, ஆங்கிலம் உள்ளிட்ட பல மொழிகளை அறிந்தவராக இருந்தார். கவிதைகளைத் தவிர, எலியோட்டம் ரிச்சர்ட்சும், ஒரு விமர்சன ஆய்வு, அறிவியல் நிகண்டு, அகராதி, கேரள நாட்டுப்புறக் கதைகளைப் பற்றிய நாடோடி விக்னனம் உள்ளிட்ட ஐந்து புனைகதை அல்லாத புத்தகங்களையும் இவர் வெளியிட்டுள்ளார். மூன்று மலையாள படங்களுக்கும் இவர் பாடல் எழுதியுள்ளார். சந்தானகோபாலம், குலாம், அர்த்தநாரி இவரது கவிதைகள் தெய்வத்தின்றெ விக்ருதிகள், புண்யம், புனர்ஜனி, வீட்டிலேக்குள்ள வழி போன்ற படங்களில் பயன்படுத்தப்பட்டுள்ளன. தரங்கிணி, மனோரமா இசைப் பாடல்களையும் எழுதினார்.
விருதுகளும் கௌரவங்களும்
மதுசூதனன் நாயர் 1986 ஆம் ஆண்டில் கவிதைக்கான குஞ்சு பிள்ளை விருதையும், 1990 இல் கே.பாலகிருஷ்ணன் விருதையும் பெற்றுள்ளார். கேரள சாகித்ய அகாதமி 1993 ஆம் ஆண்டில் கவிதைக்கான ஆண்டு விருதுக்கு இவரது முதல் தொகுப்பான நாறாணத்து பிராந்தனைத் தேர்ந்தெடுத்தது. ஒரு தசாப்தத்திற்குப் பிறகு, இவருக்கு 2003 ஆசான் சுமாரக கவிதா புரஸ்காரம் வழங்கப்பட்டது. அதே ஆண்டில் இவருக்கு மேலும் ஆர்.ஜி.மங்களம் விருது, சௌபர்னிகாதீரம் பிரதிபாபுரஸ்காரம் என்ற இரண்டு விருதுகள் கிடைத்தன. இவர் 2015 இல் ஜன்மாஷ்டமி புரஸ்காரம் பெற்றார். ஒரு வருடம் கழித்து, இவருக்கு 2016 இல் பத்மபிரப இலக்கிய விருதும் வழங்கப்பட்டது. சாகித்ய அகாதடமி அச்சன் பிறந்ந வீடு என்ற இவரது படைப்பை, 2019 ஆம் ஆண்டில் இவர்களின் வருடாந்திர விருதுக்குத் தேர்ந்தெடுத்தது.
வெளி இணைப்புகள்
பகுப்பு:வாழும் நபர்கள் பகுப்பு:1949 பிறப்புகள் பகுப்பு:மலையாள எழுத்தாளர்கள் பகுப்பு:சாகித்திய அகாதமி விருது பெற்றோர்
கிராம்பிரியா
கிராம்பிரியா (Gramapriya) என்பது ஒரு இந்திய கோழி இனமாகும். இது ஐதராபாத்தை அடிப்படையாகக் கொண்ட கோழிப்பண்ணை இயக்குநரக திட்டத்தால் உருவாக்கப்பட்டது. இந்த கிராம்ப்பிரியா கோழி தன் 175 நாள் வயதில் முட்டையிடத் துவங்குகிறது. 72 வாரங்களில் 200–225 முட்டைகள் வரை இடும்.
வில்லியம் பூத்
வில்லியம் பூத் (William Booth, 10 ஏப்ரல் 1829 – 20 ஆகஸ்ட் 1912) என்பவர், பிரித்தானிய மெதடிஸ்த போதகர். இவர் கிறித்தவ நற்செய்தி இயக்கமான இரட்சணிய சேனை என்னும் சேவை இயக்கத்தைத் தாபித்து அதன் முதல் ஜெனரல் (1878–1912) ஆகவும் இருந்தார். இராணுவத்தைப் போன்ற கட்டமைப்புக் கொண்ட இந்த இயக்கம், இலண்டனில் இருந்து பல்வேறு நாடுகளுக்கும் பரவி வளர்ச்சியடைந்தது. இன்று இது மனிதாபிமான உதவிகளை வழங்கும் பெரிய இயக்கங்களில் ஒன்றாக ஆகியுள்ளது.
கிராம்பிரியா
கிராமப்பிரியா கோழி இந்திய அரசால் அகில இந்திய ஒருங்கிணைந்த ஆராய்ச்சி திட்டத்தின் கீழ் ஐதராபாத்தைச் சார்ந்த திட்டத்தின் வழியாக உருவாக்கப்பட்ட ஒரு கலப்பின கோழி ஆகும். கிராம்ப்பிரியா கோழிகள் கொல்லைப்புற வளர்ப்புக்காக உருவாக்கப்பட்டவை. இவை இந்திய விவசாயிகள் மத்தியில் உயர்ந்த மதிப்பைக் கொண்டவையாக உள்ளன.
வில்லியம் பூத்
பகுப்பு:1829 பிறப்புகள் பகுப்பு:1912 இறப்புகள்
கிராம்பிரியா
கிராம்ப்பிரியா கோழி இறைச்சி தந்தூரி வகை உணவுகளை தயாரிக்க மிகவும் பொருத்தமானதாக உள்ளது.
சத்தியாசிரயன்
சத்தியாசிரயன் (Satyasraya ஆட்சிக்காலம் கி.பி.997-1008 ) சத்திகா, இரிவபெட்டங்கா என்பவை இவரது வேறு பெயர்கள். இவர் ஒரு மேலைச் சாளுக்கிய மன்னனாவார். சத்தியாசிரயன் சோழர், பரமரா மன்னர்கள், மத்திய இந்தியாவின் செடி அரசு, குஜராத் சாளுக்கியர் (இந்தியாவின் தெற்குச் சாளுக்கியரைக் குழப்பிக் கொள்ளக் கூடாது ) ஆகியோரிடம் பல போர்களைப் புரிந்தார். இந்த போர்களின் முடிவுகள் வெற்றி தோல்விகளையுடைய கலவையாகும். இவரது தந்தை இரண்டாம் தைலப்பன் ஆட்சியின் போது இளவரசனாக இருந்த சத்தியாசிரயன் தன்னை ஒரு சிறந்த வீரனாக நிலைநிறுத்திக்கொண்டான். சத்தியாசிரயன் கன்னடப் புலவரான் ரண்ண என்பவரை ஆதரித்தார். இப்புலவர் சத்தியாசிரயனை வலிமையில் பாண்டவ இளவரசன் பீமனுடன் தனது காவியமான சாகசபீமவிஜய-வில் ஒப்பிட்டுள்ளார். இவர் அகலவர்சா, அகலன்கச்சாரிதா, சாகசபீமா போன்ற பட்டங்களைக் கொண்டிருந்தார்.
கிராம்பிரியா
கிராமப்பிரியாவில் இரண்டு வகைகள் உள்ளன:
சத்தியாசிரயன்
குறிப்புகள்
பகுப்பு:மேலைச் சாளுக்கியர் பகுப்பு:பத்தாம் நூற்றாண்டு பிறப்புகள் பகுப்பு:இந்திய அரசர்கள்
கிராம்பிரியா
மேற்கோள்கள்
பகுப்பு:இந்தியாவில் தோன்றிய கோழி இனங்கள் பகுப்பு:கோழிகள்
வெள்ளை-வயிற்று மரங்கொத்தி
வெள்ளை-வயிற்று மரங்கொத்தி அல்லது பெரிய கருப்பு மரங்கொத்தி (White-bellied woodpecker)(டிரையோகோபசு ஜாவென்சிசு) என்பது இந்தியத் துணைக்கண்டம் மற்றும் தென்கிழக்கு ஆசியா உட்பட வெப்பமண்டல ஆசியாவின் பசுமையான காடுகளில் காணப்படுகிறது. இது 14 துணையினங்களைக் கொண்டுள்ளது. அந்தமான் மரங்கொத்தி (டிரையோகோபசு ஹோட்ஜி ) முன்னர் இதன் துணையியினமாகக் கருதப்பட்ட குழுவில் ஒன்று. இத்தீவுகளில் காணப்படும் பல துணையினங்கள் அழிவிற்கு உள்ளாகும் ஆபத்தில் உள்ளன. சில அழிந்துவிட்டன. வெள்ளை நிறத்தின் பரவல் மற்றும் உருவ அளவு ஆகியவற்றில் இவை வேறுபடுகிறது. இவை ஆசிய மரங்கொத்திகளில் மிகப்பெரியவை. பெரிய பட்டுப்போன மரங்களில் கூடு கட்டுகின்றன. பெரும்பாலும் இக்கூடுகளை ஆறுகளுக்கு அருகில் உள்ள மரங்களில் அமைக்கின்றன. சிறிய மரங்கொத்திகளை விட அவற்றின் ஒலி அளவு அதிகமாக உள்ளது.
விளக்கம்
இந்த சிற்றினம் மரங்கொத்தி உயிரினங்களில் மிகப்பெரிய ஒன்றாகும். முதிர்ச்சியடைந்த மரங்கொத்தி 40 to 48 cm வரை இருக்கும். ஆசிய மரங்கொத்தி இனங்களில் பெரிய ஸ்லேட்டி மரங்கொத்திக்கு அடுத்தபடியாக இரண்டாவது இடத்தில் இது உள்ளது. இந்த சிற்றினம் வடக்கு கருப்பு மரங்கொத்தி மற்றும் வட அமெரிக்க பைலேட்டட் மரங்கொத்தி ஆகியவற்றுடன் நெருங்கிய தொடர்புடையதாகக் கருதப்படுகிறது. உடல் நிறை 197 to 350 g வரை மாறுபடும். நிலையான அளவீடுகளில், இறக்கை நாண் 20.5 to 25.2 cm இருக்கும்; வால் 14.3 to 18.9 cm வரையும், அலகு 4.6 to 6 cm வரையும் கணுக்கால் எலும்பு 3.2 to 4.3 cm வரை உள்ளது.
ஹோட்ஜ்சோனி என்ற துணையினமானது வெண்மையான கீழ் இறக்கை மறைப்புக்களையும், பின்தொடைப் பகுதியினையும் கொண்டுள்ளது. முகத்தில் வெண்மை இல்லை, ஆனால் பரிந்துரைக்கப்பட்ட இனத்தில் இளம் பறவையின் தொண்டைப்பகுதியில் வெள்ளைக் கோடுகள் காணப்படும். இந்தச் சிற்றினத்தின் குரல் மற்றும் உருவ அமைப்பு மற்ற தென்கிழக்கு ஆசியத் துணையினங்களிலிருந்து வேறுபடுகிறது. இதனால் இதனைச் சிற்றினங்கள் நிலைக்கு உயர்த்தும் அளவுக்கு பெரியதாக இருக்கும் என்று பரிந்துரைக்கப்படுகிறது. தனிமையில் இருக்கும் முதிர்ச்சியடைந்த மரங்கொத்திகள் ஒரு மணி நேரம் கால அளவிற்கு உணவு தேடலாம். இந்தியாவின் கிளையினங்களான ஹோட்ஜ்சோனி சனவரி முதல் மே வரை, முக்கியமாக பெரிய காய்ந்து பட்டுப்போன மரங்களில் இனப்பெருக்கம் செய்கிறது. பெரும்பாலும் ஆண்டுதோறும் ஒரே மரத்தைப் பயன்படுத்துகிறது. பொதுவாகக் கூடுகளில் இரண்டு முட்டைகள் காணப்படும். இவை முக்கியமாக எறும்புகள் அல்லது மரப்பட்டையின் அடியில் காணப்படும் பூச்சிகளை உண்கின்றன. ஆனால் சில சமயங்களில் பழங்களை எடுத்துக்கொள்கின்றன. மனித நடமாட்ட பகுதிகளுக்கு வருவதை இவை குறைத்துக்கொண்டால், நன்கு பயன்படுத்தப்பட்ட தடங்கள் மற்றும் மனிதர்கள் தொந்தரவு செய்யும் பகுதிகளுக்கு அருகில் கூடு கட்டவும் இவற்றால் முடியும். இவை குறுகிய, கூர்மையான குக் முதல் அதிக குயிக், கீவ், கீ-யோவ் என ஒலி எழுப்பும். நீண்ட ஒலி அழைப்புகளைப் பறக்கும் முன் எழுப்பும்.
துணை இனங்கள்
thumb|ஆண், பிலிப்பீன்சு இடது|thumb| டிரிஸ்ட்ராமின் மரங்கொத்தி ( டி. ஜே. ரிச்சர்ட்ஸி ) பதினான்கு கிளையினங்கள் விவரிக்கப்பட்டுள்ளன:
அந்தமான் மரங்கொத்தி (டிரையோகோபசு ஹோட்ஜி) கடந்த காலத்தில் ஒரு துணையினமாகக் கருதப்பட்டது. இந்த சிற்றினம் கடந்த காலத்தில் திரிபோனாக்ஸ் மற்றும் மேக்ரோபிகஸ் இனத்தில் வைக்கப்பட்டது.
நடத்தை மற்றும் சூழலியல்
இந்த பெரிய கருப்பு மரங்கொத்தி பொதுவாக தனித்தனியாகவோ அல்லது இணையாகவோ காணப்படும். சில சமயங்களில் மூன்றாவதாக ஒரு மரங்கொத்தியும் சேர்ந்து இருக்கலாம். இவை சத்தமாக ஒலி எழுப்பும். இவை குறிப்பாக இனப்பெருக்க காலத்தில் உரத்த ஒலியினை செய்கின்றன. இனப்பெருக்க காலம் முக்கியமாக சனவரி முதல் மார்ச் வரை உள்ளது. கூட்டினை பெரிய பட்டுப்போன மரத்தில் கட்டுகின்றன. இரண்டு வெள்ளை முட்டைகள் கொண்ட கூடுகள் வழக்கமாகக் காணப்படும். மத்திய இந்தியாவில் உள்ள பஸ்தரில், பழங்குடியினரால் குஞ்சுகள் வேட்டையாடப்படுகின்றன. இதன் விளைவாக இந்த பறவைகள் இங்கு அரிதாகவே காணப்படுகின்றன.
வெளி இணைப்புகள்
பகுப்பு:இந்தியப் பறவைகள்
நெல்வாய் ஊமாத்தம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் வழிபாடு நடக்கிறது. ஆடி மாதம் ஆடித்திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருவள்ளூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கே. கே. எஸ். எம். தெகலான் பாகவி
சேக் முகம்மது தெகலான் பாகவி (Sheik Mohamed Dhehlan Baqavi) ஓர் தமிழக அரசியல்வாதி மற்றும் மார்க்க அறிஞர் ஆவார். இவர் அகில இந்திய முஸ்லிம் தனியார் சட்ட வாரியத்தின் உறுப்பினராகவும் உள்ளார். மேலும் இவர் இந்திய சமூக ஜனநாயகக் கட்சி (எஸ்டிபிஐ) என்ற அரசியல் கட்சியின் தேசிய துணைத்தலைவராகவும் உள்ளார். இவர் 2009 ஆம் ஆண்டில் இருந்து 2018 ஆம் ஆண்டு வரை தமிழ்நாடு எஸ்டிபிஐ கட்சியின் மாநில தலைவராக இருந்துள்ளார்.
ஆரம்பகால வாழ்க்கை மற்றும் கல்வி
இவர் தமிழகத்தின் திருநெல்வேலி மாவட்டம் ஏர்வாடி யில் 1971 ஆம் ஆண்டு பிறந்தார். இவர் ஆரம்பகால படிப்பை கன்னியாகுமரி தக்கலையில் படித்தார். பின்பு 1986 முதல் 1996 வரையில் வேலூர் மாவட்டத்தில் பாக்கியத் சாலிகத் அரபு கல்லூரியில் பட்டம் பெற்றார். கடந்த 2019 ஆம் ஆண்டு நாடாளுமன்ற தேர்தலில் அமமுக கூட்டணியில் மத்திய சென்னையில் போட்டியிட்டு 23,741 வாக்குகள் பெற்றார்.
மேற்கோள்கள்
பகுப்பு:1971 பிறப்புகள் பகுப்பு:தமிழக அரசியல்வாதிகள் பகுப்பு:வாழும் நபர்கள் பகுப்பு:இசுலாமியத் தலைவர்கள் பகுப்பு:இந்திய முஸ்லிம்கள் பகுப்பு:தமிழ் முசுலிம் நபர்கள் பகுப்பு:தமிழ்ப் பேச்சாளர்கள்
நீல் ஃபாக்ஸ்
நீல் பாக்ஸ்  (Neil Fox , பிறப்பு: பிப்ரவரி 10 1962, இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் எட்டு ஏ-தர துடுப்பாட்டப் போட்டிகளில் கலந்து கொண்டுள்ளார். 1993-2000 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
நீல் பாக்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 9 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1962 பிறப்புகள் பகுப்பு:வாழும் நபர்கள்
யோகசாரம்
யோகசாரம் மகாயான பௌத்தத்தின் ஒன்பது பிரிவில் சிறப்பாக கருதப்படும் இரண்டு உட்பிரிவுகளில் ஒன்றாகும். மற்றொன்று மாத்தியமிகம் ஆகும். யோகசாரப் பிரிவை நிறுவியவர் அசங்கர் மற்றும் வசுபந்து எனும் உடன் பிறந்தவர்கள் ஆவர்.யோகசார நெறியில் உள்ளத்தில் உருகிப் புத்தரின் அருளைப் பெற்று உய்ய வழி காண்பது யோகசாரத்தின் கொள்கை   ஆகும்.
கொள்கைகள்
யோகசார பௌத்தர்கள் கருத்துப் பொருள் உண்மைவாதிகள் (Idealists). உள்ளத்தின் விரிவே உலகமாகத் தோன்றுகிறது. சர்வம் புத்திமயம் ஜெகத் என்பது யோகசாரத்தின் கொள்கை.
புற உலகை பொய்யெனத் தள்ளும் யோகசாரா விஞ்ஞானவாதிகள் மனோ விஞ்ஞானமாகிய கந்த விஞ்ஞானத்தையும், அது அடங்கியிருக்கும் வியாபகப் பொருளாகிய ஆலய விஞ்ஞானத்தையுமே உள்பொருளெனக் கொண்டவர்கள். இவ்விரண்டும் முறையே சீவாத்மா பரமாத்மாவுடன் ஒப்பிடத்தக்க வகையில் அமைந்துள்ள இத்தத்துவம் உலகம் சூனியமயம் என்பதை எதிரொலித்த இத்தத்துவத்தை பின்னர் ஆதிசங்கரர் கையாண்டதால் பிற்காலத்தவர் ஆதிசங்கரரை பிரசன்ன பௌத்தர், அதாவது வாழும் புத்தர் என நகையாடினர்.
பௌத்தத்தின் ஆறு அணிகலங்கள்
புத்தரின் உபதேசங்களை மக்கள் முன்னிலையில் விளக்கி பெருமை சேர்த்த அறுவரில் யோகசாரம் கொள்கை நிறுவிய வசுபந்துவும் ஒருவர். மற்றவர்கள் நாகார்ஜுனர், ஆரியதேவர், அசங்கர், திக்நாகர் மற்றும் தர்மகீர்த்தி ஆவர். இந்த அறுவரை பௌத்த சமயத்தில் அணிகலன்களாக குறிப்பர்.
மேற்கோள்கள்
பகுப்பு:பௌத்த பிரிவுகள்
அரங்கம் (இதழ்)
அரங்கம்
நாடக அரங்கக் கல்லூரி வெளியீடு ஈழத்தில் 1978 இல் தோற்றம் பெற்ற நாடக அரங்க கல்லூரியின் ச‍ஞ்சிகையான அரங்கம் இருமாத இதழ் 1981 இல் வெளிவந்த‍து. வேண்டியவாறு வேண்டிய விளைக்கும் வேட்கையில் வீறுடின் முயல்வோம் என்ற மஹாகவியின் கவிவரியை மேற்கோளாக கொண்டு வந்த இதழின் ஆசிரியர் வீ. எம். குகராஜா. துணை ஆசிரியர் எஸ். ரி. குமார். அரங்கியலுக்கென்றே தனித்துவமாக வந்த இதழில் நாடக வரலாறு, நாடக விமர்சனம், நடிகர் அறிமுகம், நாடக நிகழ்வுகள் என்று பல கட்டுரைகளையும் பகுதிகளையும் உள்ளடக்கியதாக உள்ளது. 80களில் யாழ்ப்பாணத்தில் நாடகத்துறையின் வளர்ச்சி பற்றி நோக்குவோருக்கு இந்த சஞ்சிகை முக்கிய ஆவணமாக அமைந்துள்ளது.
வெளி இணைப்புகள்
பகுப்பு: ஈழத்து சஞ்சிகைகள் பகுப்பு: 1980 களில் வெளிவந்த தமிழ் இதழ்கள்
ஐந்தாம் விக்கிரமாதித்தன்
ஐந்தாம் விக்கிரமாதித்தன் (Vikaramaditya V ஆட்சிக்காலம் 1008-1015 ) என்பவன் சத்யாசிரனுக்குப்பின் மேலைச் சாளுக்கிய அரியணையில் அமர்ந்தவன் ஆவான். விக்ரகிமாதித்தன் சத்யாசிரயனின் மருமகனாவான். இவன் ஆட்சியில் இருந்தது மிகவும் குறுகிய காலமே.
விக்கிரமாதித்தனுக்குப்பின் இவனது சகோதரன் இரண்டாம் ஜெயசிம்மன் கி.பி.1015 இல் ஆட்சிப் பொறுப்பேற்றான்.
மேற்கோள்
பகுப்பு:மேலைச் சாளுக்கியர் பகுப்பு:1015 இறப்புகள் பகுப்பு:இந்திய அரசர்கள்
ஜெயங்கொண்டம் ஊராட்சி
ஜெயங்கொண்டம் ஊராட்சி (Jeyankondan Gram Panchayat), தமிழ்நாட்டின் சிவகங்கை மாவட்டத்தில் உள்ள சக்கோட்டை வட்டாரத்தில் அமைந்துள்ளது. இந்த ஊராட்சி, காரைக்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1525 ஆகும். இவர்களில் பெண்கள் 747 பேரும் ஆண்கள் 778 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கொடிமா ஊராட்சி
கொடிமா ஊராட்சி (Kodima Gram Panchayat), தமிழ்நாட்டின் விழுப்புரம் மாவட்டத்தில் உள்ள மயிலம் வட்டாரத்தில் அமைந்துள்ளது. இந்த ஊராட்சி, மைலம் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1265 ஆகும். இவர்களில் பெண்கள் 637 பேரும் ஆண்கள் 628 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நிதியறை
நிதியறை கருவூலம் என்றும் அழைக்கப்படுகிறது. பண்டைக்காலங்களில் அரசர்கள் தங்கள் செல்வங்களை நிதியறைகளில் சேமித்து வைத்தனர். அன்னியர்கள் படையெடுத்து வரும் போது இந்த நிதியறைகளில் சேமித்து வைக்கப்பட்டுள்ள செல்வங்களைக் கொள்ளையடித்துச் செல்வர். ஆகவே இந்த நிதியறைகள் மிகுந்த கவனத்துடன் பாதுகாப்புடன் வலிமையானதாக அமைக்கப்பட்டு இருக்கும். நிதியறைகளின் அமைப்பு பற்றி கௌடில்யம் என்ற நூல் கீழ்க்கண்டவாறு குறிப்பிடுகிறது.
நிலவறை அமைப்பு
1. நிதியறைகள் சதுர வடிவில் அமைந்திருக்க வேண்டும். 2.அதன் நாற்புறமும் நீர்க்கசிவில்லாதபடி பள்ளம் தோண்டி இருக்க வேண்டும். 3. அதன் நாற்புறமும் அடிப்பரப்பும் பெரிய கற்களையும்,பருத்து வயிரம் ஏறிய மரங்களாகிய பஞ்சரத்தையும் 4.நிலமட்டத்தோடு ஒத்த மூன்று தளங்களையும் பலவகை உள்ளறைகளையும் கொண்டிருக்க வேண்டும்.மூன்று தளங்களில் நீரும், கல்லும் விரவி இறுக்கப்பட்டு மேல், நடு, கீழ் தளங்களாக இருக்க வேண்டும். 5. பொறிகளால் அமைக்கப்பட்ட ஏணிகளையும், தெய்வப்படிவம் அமைந்த கதவினையும் உடையதாக நிலவறை அமைதல் வேண்டும்.
மேற்கோள்கள்
பகுப்பு:கன்னியாகுமரி மாவட்ட ஆசிரியர்கள் தொடங்கிய கட்டுரைகள்
புவனகிரிக் கோட்டை, தெலுங்கானா
புவனகிரிக் கோட்டை அல்லது போங்கீர் கோட்டை என்பது, தெலுங்கானா மாநிலத்தின், நல்கொண்டா மாவட்டத்தில் உள்ள புவனகிரி நகரில் அமைந்துள்ள ஒரு கோட்டை. மேற்குச் சாளுக்கிய அரசரான நான்காம் திரிபுவன விக்கிரமாதித்தன் ஒரு தனிக் கற்பாறைக் குன்றுமீது இக்கோடையை அமைத்ததால் இதற்கு திரிபுவனகிரிக் கோட்டை என்னும் பெயர் ஏற்பட்டது. பின்னர் இது புவனகிரிக் கோட்டை என்றும் தற்போது போங்கீர் கோட்டை எனவும் அழைக்கப்படுகிறது. இந்தக் கோட்டை அமைந்த பாறை அடிவாரத்தில், கடல் மட்டத்தில் இருந்து 609.6 மீட்டர் உயரத்தில் போங்கீர் நகரம் அமைந்துள்ளது. முட்டை வடிவ அமைப்புக் கொண்ட இக் கோட்டைக்கு இரு வாயில்கள் உள்ளன. இவ்வாயில்கள் பெரிய பாறைகளால் பாதுகாக்கப்பட்டன. இதனால் இக்கோட்டையுள் ஆக்கிரமிப்புப் படைகள் நுழைய முடியாது எனக் கருதப்பட்டது.
கோட்டையைச் சுற்றிலும் அகழி அமைந்துள்ளது. உள்ளே பெரிய நிலக்கீழ் அறை, பொறிக்கதவுகள், ஆயுதக் கிடங்கு, குதிரை லாயங்கள், குளங்கள், கிணறுகள் என்பன இருந்தன. இக்கோட்டை, உருத்திரமாதேவி, அவரது பேரன் பிரதாபருத்திரன் ஆகியோரது ஆட்சிகளுடன் தொடர்புள்ளது. ஒருகாலத்தில் இக்கோட்டையில் இருந்து கோல்கொண்டாக் கோட்டைக்குச் சுரங்க வழி ஒன்று இருந்ததாகச் செவிவழிக் கதைகள் உள்ளன.
கோட்டை அமைந்துள்ள குன்று 500 அடி உயரம் கொண்டதுடன், 40 ஏக்கர் பரப்பளவும் கொண்டது. பழைய காலத்தில் பயன்பட்ட படிக்கட்டுகள் இன்றும் உள்ளன.
குறிப்புகள்
பகுப்பு:தெலங்காணா கோட்டைகள் பகுப்பு:நல்கொண்டா மாவட்டம்
சௌத்திராந்திக யோகசாரம்
சௌத்திராந்திக யோகசாரம் பௌத்த சமயத்தின் ஈனயானத்தின் பழமையான பிரிவான சௌத்திராந்திகம் மற்றும் மகாயனத்தின் உட்பிரிவான யோகசாரம் ஆகியவற்றின் தத்துவங்களை இணைத்து புதிதாக நிறுவப்பட்ட பௌத்த சமயப் பள்ளிகளில் ஒன்றாகும். இதனை நிறுவியவர் இரண்டாம் புத்தர் என்று அழைக்கப்பட்ட வசுபந்து ஆவார்.
பின்னாட்களில் வசுபந்துவின் சௌத்திராந்திக-யோகசார தத்துவத்தின் தூண்களாக விளங்கியவர்கள் தருமபாலர், திக்நாகர் மற்றும் தர்மகீர்த்தி ஆவர்.
உசாத்துணை
பகுப்பு:பௌத்த பிரிவுகள்
தர்மபூர், இமாச்சலப் பிரதேச சட்டமன்றத் தொகுதி
தர்மபூர் சட்டமன்றத் தொகுதி (Dharampur Assembly constituency) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது மண்டி மாவட்டத்தில் உள்ளது. ஹமீர்ப்பூர் மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 32 ஆகும்.
சட்டமன்ற உறுப்பினர்கள்
குறிப்பு
புதுக்குடியிருப்பு மத்திய கல்லூரி
புதுக்குடியிருப்பு மத்திய கல்லூரி இலங்கையின் வடக்கே முல்லைத்தீவு மாவட்டத்தின் வன்னித் தொகுதியில் புதுக்குடியிருப்பு என்னும் பிரதேசத்தின் பழமையானதொரு பாடசாலை ஆகும்.
வளர்ச்சி
1966ம் ஆண்டு உயர்தர பரீட்சை எழுதிய மரியாம்பிள்ளை என்ற மாணவர், கலைப்பிரிவில் சித்தியடைந்து முதல் முதலாக பல்கலைக்கழகத்திற்குத் தெரிவாகி கல்லூரிக்குப் பெருமை சேர்த்தார். 1974 கல்லூரியின் அதிபர் பொறுப்பை ஏ. கே மகாலிங்கம் பெற்றார். இவருடைய காலத்தில் விஞ்ஞானப் பிரிவு இணைக்கப்பட்டது. இவரின் காலத்தில்தான் மருத்துவம், வர்த்தகத் துறைகளில் மாணவர்கள் பல்கலைக்கழகத்திற்கு அனுமதி பெற்றனர்.
இதன் பின் கல்லூரி கொத்தணிப் பாடசாலையாக தரமுயர்த்தப்பட்டு அதன் அதிபராக ச. நாகரத்தினம் பொறுப்பெடுத்து கொண்டார். இவரின் பின் கல்லூரியின் அதிபராக பி.கே சிவலிங்கம் பொறுப்பெடுத்து கொண்டார். இவர் கல்வி மட்டும் இல்லாமல் துறைசார்ந்த ஏனைய அம்சங்களையும் மாணவர்களுக்கு அறிமுகப்படுத்தினார். அத்தோடு மத்திய கல்லூரியாகவும் தரமுயர்த்தப்பட்டது. ஈழப்போரின் போது வவுனியாவில் காமினி ஒருங்கிணைக்கப்பட்ட பாடசாலையாக இயங்கி வந்தது. போரின் போது முற்றாக சேதமடைந்த இக்கல்லூரியில் புலம்பெயர் பழைய மாணவர்களும் சமூகமும் இணைந்து கல்லூரிக்குப் பொன்விழா மண்டபம், நூலகம், ஆய்வுகூடம், மாடிக் கட்டிடம் ஆகியன அமைக்கப்பட்டன. இப்பாடசாலை இப்போது தன்னுடைய சொந்த இடத்தில் இயங்கி வருகிறது. இப்போது கல்லூரியின் அதிபராக சி. சுப்ரமணியேசுவரன் இருந்து வருகின்றார்.
மேற்கோள்கள்
பகுப்பு:முல்லைத்தீவு மாவட்ட பாடசாலைகள்
ஹேர்பர்ட் ஃபுல்டன்
ஹேர்பர்ட் ஃபுல்டன்  ( Herbert Fulton , பிறப்பு: அக்டோபர் 3, 1872, இறப்பு: திசம்பர் 23 1951), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டிகளில் கலந்து கொண்டுள்ளார். 1914 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஹேர்பர்ட் ஃபுல்டன் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 9 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1929 பிறப்புகள் பகுப்பு:1951 இறப்புகள் பகுப்பு:பெட்போர்ட்சையர் துடுப்பாட்டக்காரர்கள் பகுப்பு:1872 பிறப்புகள் பகுப்பு:ஆங்கிலேயக் குச்சக் காப்பாளர்கள்
அஞ்சு பாலா
அஞ்சு பாலா (Anju Bala)(பிறப்பு 6 செப்டம்பர் 1979) என்பவர் இந்திய அரசியல்வாதியும் உத்தரப் பிரதேச சட்டமன்ற உறுப்பினரும் ஆவார். இவர் 2014 இந்திய பொதுத் தேர்தலிலிருந்து மிஸ்ரிக் தொகுதியின் மக்களவை உறுப்பினராக பணியாற்றினார். பாலா 2010-ல் தீவிர அரசியலில் ஈடுபட்டார். இவர் மல்லவன் தொகுதி தலைவராகத் தேர்ந்தெடுக்கப்பட்டார். மூன்று ஆண்டுகளுக்குப் பிறகு, இவர் பாரதிய ஜனதா கட்சியில் சேர்ந்தார். இதனையடுத்து ஓராண்டிற்குப் பின்னர், மக்களவைக்கு உறுப்பினராகத் தேர்ந்தெடுக்கப்பட்டார். இந்தி மற்றும் சமசுகிருதத்தில் முதுகலைப் பட்டதாரியான அஞ்சு பாலவின் கணவர் கிருஷ்ண குமார் சிங் உத்தரப் பிரதேச சட்டப் பேரவையின் முன்னாள் சட்டமன்ற உறுப்பினர் ஆவார். பிப்ரவரி 2022-ல் அவர் பாரதிய ஜனதா கட்சியிலிருந்து நீக்கப்பட்டார்.
இளமை
அஞ்சு பாலா 6 செப்டம்பர் 1979 அன்று ஜம்மு காஷ்மீரின் கதுவாவில் ரவீந்தர் நாத் மற்றும் திரிஷாலா தேவிக்கு மகளாகப் பிறந்தார். அஞ்சு பாலா பெற்றோர் இருவரும் சமர் சாதியைச் சேர்ந்தவர்கள். 2007-ல் ஜம்மு பல்கலைக்கழகத்தில் சமசுகிருதத்தில் முதுகலை கல்வியை அஞ்சு பாலா முடித்தார். மூன்று ஆண்டுகளுக்குப் பிறகு, இவர் சத்ரபதி ஷாகுஜி மகாராஜ் பல்கலைக்கழகத்தில் இந்தியில் பட்டம் பெற்றார்.
அரசியல் வாழ்க்கை
பாலா தனது கல்லூரி வாழ்க்கையில் ஈடுபட்டார். 2010-ல், அஞ்சு பாலா மல்லவன் தொகுதி பிரமுகராகத் தேர்ந்தெடுக்கப்பட்டார். தொகுதி பிரமுகர் மற்றும் நாடாளுமன்றத் தேர்தல்களில் போட்டியிடும்படி தனது கணவர் தன்னை வற்புறுத்தியதாக அஞ்சு பாலா கூறினார்.
2013ல் பாலா பாரதிய ஜனதா கட்சியில் சேர்ந்தார். 2014 இந்தியப் பொதுத் தேர்தலில், இவர் மிஸ்ரிக் தொகுதியில் போட்டியிட்டு, பகுஜன் சமாஜ் கட்சியின் அசோக் குமார் ராவத்தை 87,363 வாக்குகள் வித்தியாசத்தில் தோற்கடித்தார். தேர்ந்தெடுக்கப்பட்டதும், ஒரு நாடாளுமன்ற உறுப்பினராக, தனது முதல் முன்னுரிமைகள், தனது தொகுதியில் வசிப்பவர்களுக்குத் தன்னைக் கிடைக்கச் செய்வது, புதிய சாலைகள் அமைப்பது மற்றும் தொடர்ந்து மின்சாரம் வழங்குவதை உறுதி செய்வது என்று கூறினார்.
26 பிப்ரவரி 2018 அன்று, சன்சத் ஆதர்ஷ் கிராம் யோஜனா என்ற கிராமப்புற மேம்பாட்டுத் திட்டத்தின் கீழ் பாலா தேஜிபூர் கிராமத்தைத் தத்தெடுத்தார். இவர் முன்பு சிஹோர்த்வார் ஷிகோ மற்றும் இஸ்லாம் நகர் கிராமங்களைத் தத்தெடுத்தார்.
பாலா நாடாளுமன்ற உறுப்பினராகக் காலத்தில், பாராளுமன்ற உறுப்பினர்களின் உள்ளூர்ப் பகுதி மேம்பாட்டுத் திட்ட நிதியின் கீழ்inr 175000000 90.21% பயன்படுத்தினார். 22 மார்ச் 2019 அன்று, வரவிருந்த 2019 இந்தியப் பொதுத் தேர்தலில் கட்சி இவருக்குப் போட்டியிட வாய்ப்பினை வழங்கவில்லை.
பசுக்களுக்கு எதிரான வன்முறையை இந்தியாவின் தேசிய விலங்காக ஆக்குவதன் மூலம் கட்டுப்படுத்த முடியும் என்று பாலா நம்புகிறார். ஆகத்து 2017-ல், மக்களவையில் இந்த நடவடிக்கையை அவர் கோரினார். பெட்ரோலியப் பொருட்களின் விலையை ஒழுங்குபடுத்துவதன் மூலம் பணவீக்கத்தைக் கட்டுப்படுத்த முடியும் என்பது இவரது கருத்தாகும். விவசாயத்தை ஊக்குவிப்பது வேலைகளை உருவாக்க உதவும் என்றும், கல்வி வறுமையைக் குறைக்கும் மற்றும் இளைஞர்களை அரசியலுக்குக் கொண்டுவருவது என புதிய பாணி அரசியல் சிந்தனையை உருவாக்க உதவும் என்றும் இவர் நம்புகிறார். பணமதிப்பிழப்பு நடவடிக்கையை ஆதரித்த பாலா, இந்தியாவில் உள்ள கறுப்புப் பணத்தைக் கண்டுபிடிக்க அதிகாரிகளுக்கு உதவும் என்று கருதுகிறார்.
சொந்த வாழ்க்கை
பாலா உத்தரப் பிரதேசத்தைச் சேர்ந்த கிருட்டிண குமார் சிங்கை 26 சனவரி 2008 அன்று மணந்தார். பகுஜன் சமாஜ் கட்சியின் உறுப்பினராக 2002 முதல் 2012 வரை உத்தரப் பிரதேச சட்டப் பேரவையில் மல்லவன் தொகுதியை சிங் பிரதிநிதித்துவப்படுத்தினார். இவர்களுக்கு இரண்டு குழந்தைகள் உள்ளனர்.
மேலவணிக்குழி கும்பலிங்கேஸ்வரர் சுவாமி கோயில்
மேலவணிக்குழி கும்பலிங்கேஸ்வரர் சுவாமி கோயில் தமிழ்நாட்டில் அரியலூர் மாவட்டம், மேலவணிக்குழி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
சன்சார்பூர்
சன்சார்பூர் (Sansarpur) என்னும் நகரம் இந்திய பஞ்சாபில் ஜலந்தர் மாவட்டத்தில் அமைந்துள்ளது.
வரலாறு
சுமார் 300 ஆண்டுகளுக்கு முன்பு ஐந்து குடும்பங்கள் இந்த கிராமத்திற்கு வந்து வசித்தனர்.அவர்களின் வம்சாவளிகள் குளர் மற்றும் குந்தி அழைக்கப்படுகின்றனர்.
மக்கள் தொகை
2011-ஆம் ஆண்டு மக்கள் தொகை கணக்கெடுப்பின்போது, 4061 மக்கள் வசித்தனர். இவர்களில் 51% பேர் ஆண்கள், 49% பேர் பெண்கள் ஆவர். 75 சதவீதம் பேர் கல்வியறிவு பெற்றிருந்தனர்.
நபர்கள்
இந்தியாவின் குறிப்பிடத்தக்க ஹாக்கி விளையாட்டு வீரர்கள் பலர் சன்சார்பூரில் இருந்து பங்கு பெற்றுள்ளனர்.
இணைப்புகள்
பகுப்பு:ஜலந்தர் மாவட்டம்
பாப்புருவாகனன்
பாப்புருவாகனன் அல்லது பப்ருவாகனன் இந்து தொன்மவியலில் மகாபாரதத்தில் அருச்சுனனிற்கும் மணிப்பூர் இளவரசி சித்திராங்கதைக்கும் பிறந்த மகனாவான்.
அருச்சுனன் தனது வனவாசத்தின் போது இந்தியாவின் பல பகுதிகளில் சுற்றித் திரிந்தான். அப்போது அவன் இமயமலைக்குக் கிழக்கே உள்ள மணிப்பூர் என்னும் இடத்திற்குச் சென்றார். அங்கு அவன் மணிப்பூர் மன்னனின் மகளான சித்திராங்கதையைச் சந்தித்தான். அருச்சுனன் அவளை மணம் செய்து கொள்ள விரும்பி மன்னரை வேண்டினான். அதற்கு அவர் அவ்வூர் வழக்கப்படி சித்ராங்கதையின் குழந்தைகள் மணிப்பூர் அரசின் வாரிசுகள் என்றும் அவர்களை அருச்சுனனோடு அனுப்ப முடியாது என்றும் கூறிவிட்டார். அர்ஜுனன் சித்திராங்கதையையும் அவள் குழந்தைகளையும் கூட்டிச் செல்வதில்லை என்று உறுதி கொடுத்து மணமுடித்துக் கொண்டார். அவர்களுக்குப் பிறந்த பாப்புருவாகனனை மன்னர் தனது வளர்ப்பு மகனாக வரித்துக் கொண்டு முடி சூட்டினார். பல வளங்களுடனும் அதிகாரத்துடனும் கூடிய அழகிய அரண்மனையில் சிறப்பாக ஆண்டு வந்தான்.
பின்னாளில் அருச்சினன் அசுவமேத வேள்வி நடத்த குதிரையுடன் மணிப்பூர் வரும்போது தனது மகன் பாப்புருவாகனனாலேயே அம்பெய்து கொல்லப்படுகிறான். இது பீஷ்மர் குருச்சேத்திரப் போரில் அருச்சுனனால் கொல்லப்பட்டதால் அவரது சகோதரர்களான வசுக்கள் இட்ட சாபத்தினால் நிகழ்கிறது. தனது தந்தையை தானே கொன்றதை எண்ணி வருந்தி தற்கொலை செய்யவிருக்கையில் பாப்புருவாகனனுக்கு அருச்சுனனின் மற்றொரு மனைவி நாக அரசி உலுப்பி மாணிக்கம் ஒன்றை வழங்க, அதனைக் கொண்டு அருச்சுனனை உயிர்ப்பிக்கிறான் பாப்புருவாகனன். பின்னர் தனது தந்தையுடன் அஸ்தினாபுரம் திரும்புகிறான்.
ஆதாரங்கள்
பகுப்பு:இந்திய தொன்மவியல் பகுப்பு:மகாபாரதக் கதை மாந்தர்கள்
பர்பரிகன்
பர்பரிகன் இந்து தொன்மவியலில் மகாபாரதத்தில் பீமனின் மகன் கடோற்கஜனுக்கும் யாதவ அரசன் மூருவின் மகள் மௌர்விக்கும் பிறந்தவனாவான். யட்சனான பர்பரிகன் மனிதனாக மறுபிறவி எடுத்தவன். பாண்டவர்கள் பக்கம் போராட விரும்பினாலும், தோற்கும் கட்சிக்கே ஆதரவு என்ற தனது கொள்கையால் கௌரவர்களுடன் சேர்ந்து கொள்கிறான்.
இராசத்தானில் பர்பரிகன் குருச்சேத்திரப் போரில் தனது தாத்தாக்களான பாண்டவர்கள் வெற்றி காண பலி கொடுக்கப்பட்டான் என நம்பப்படுகிறது. இந்தச் செய்கையால் கிருஷ்ணர் அவனைத் தெய்வமாக்குகிறார். அங்கு பர்பரிகன் கதுஷ்யாம்ஜி என வழிபடப்படுகிறார்.
வெளி இணைப்பு
பகுப்பு:இந்திய தொன்மவியல் பகுப்பு:மகாபாரதக் கதை மாந்தர்கள்
ஆப்சுபர்கு அரசமரபு
200px|thumbnail|ஆப்சுபர்கு கோமகன்களின் அரசச்சின்னம் ஆப்சுபர்கு அரச மரபு அல்லது சுருக்கமாக ஆப்சுபர்கு (Habsburg)  கோமகன்கள், அரசர்கள், மற்றும் மன்னர்களின் குடும்பமாகும். இந்தக் குடும்பத்தினர் ஐரோப்பிய வரலாற்றில் முதன்மையான பங்காற்றி உள்ளனர். இவர்கள் ஆசுதிரியா, பின்னர் ஆசுத்திரியா-அங்கேரியை 600 ஆண்டுகளுக்கும் மேலாக ஆண்டுள்ளனர். சில காலம் எசுப்பானியா, நெதர்லாந்து, மற்றும் புனித உரோமைப் பேரரசும் இவர்களது ஆட்சியில் இருந்தன.
இந்த அரச மரபின் கடைசி பேரரசியாக பூர்பொன்-பார்மாவின் சீடா இருந்தார். இவர் 1989இல் சுவிட்சர்லாந்தில் இறந்தார். 1916 முதல் 1918 வரை தமது கணவர் சார்லசுடன் ஆட்சி புரிந்துள்ளார்.
முதன்மை பதவிகள்
இவை தவிர பல பட்டங்கள் இக்குடும்ப அரசர்களுக்கு வழங்கப்பட்டுள்ளன.